== Baggrund ==
Etablering af en ny nord-sydgående motorvej i det centrale Jylland har med mellemrum været til debat siden 1960'erne. Oprindeligt blev en såkaldt ”Hærvejsmotorvej” lanceret i [[1961]] af [[Johannes Humlum]], der var professor i geografi ved [[Aarhus Universitet]], som et alternativ til etablering af en mere østlig motorvej - den der i dag kendes som E45 Østjyske Motorvej og Nordjyske Motorvej. Det udløste en stor diskussion om, hvor den jyske motorvej skulle forløbe. Vejdirektoratet udførte en meget omfattende og detaljeret undersøgelse ”Anlæg af motorveje i Jylland”, som blev udsendt i slutningen af 1962. Rapporten konkluderede, at den jyske motorvej skulle ligge i Østjylland.<ref>[http://asp.vejtid.dk/Artikler/2014/09/7897.pdf Carl Johan Hansen 2014: Skrevet om motorveje. Trafik & Veje, September 2014, s. 50-54.] {{Webarchive|url=https://web.archive.org/web/20210218160516/http://asp.vejtid.dk/Artikler/2014/09/7897.pdf |date=18. februar 2021 }} Hentet 18. februar 2021.</ref><ref>[http://asp.vejtid.dk/Artikler/1963/11/7297.pdf Henrik Fog 1963: Metode til beregning af tidsbesparelser for alternative vejføringer — anvendt på to af de jyske motorvejsforslag. Dansk Vejtidsskrift 11:1963, s. 169-177.] {{Webarchive|url=https://web.archive.org/web/20210218160519/http://asp.vejtid.dk/Artikler/1963/11/7297.pdf |date=18. februar 2021 }} Hentet 18. februar 2021.</ref>
Historie